Maandag 18 Julie | SAUKRADIO.com
Maandag 18 Julie
Posted on 18/07/2016 Leave a comment
SAUK Radio Nuus berig vir Maandag, 18 Julie 2016.
RAAK BETROKKE: Het U iets om te sê? Ons nooi graag omroepers en mense om betrokke te raak, selfs anoniem. Die platform is daar vir ons volk om te gebruik en is nie vir ons eie wins of roem nie
Wil U op ons Nuus berigte of programme adverteer of borg? Ons sal die radio en webwerf advertensies vir U maak. Kontak ons by nuus@ sauk.co.za
1)Die adjunkpresident van die ANC, Cyril Ramaphosa sê die party sal 'n stelsel ontwerp waarmee munisipale raadslede se werk gemonitor kan word. Hy sê raadslede sal prestasiekontrakte moet onderteken om te verseker dat hulle diens van 'n hoë gehalte lewer.
2)'n Betaling van 230 miljoen rand vir onderhoud aan die regering se BBP-stralers aan die lugvaartmaatskappy, Execujet bly 'n raaisel. 'n Ondersoek het onthul dat die staatsbeheerde wapenvervaardiger, Armscor die afgelope twee jaar miljoene aan Execujet betaal het om die staat se stralers te onderhou.
3)Drie mense is dood en nog 'n persoon is in 'n kritieke toestand nadat die voertuig waarin hulle was, omgeslaan het op die N3 naby Paradise Valley, wes van Durban. 'n Woordvoerder vir die nooddienste, Robert McKenzie sê die oorsaak van die ongeluk is onbekend.
3)Sewe polisiebeamptes is in Baton Rouge in Louisiana geskiet. Drie het gesterf. Volgens berigte is die aanvallers swart mans en die slagoffers, wit polisiebeamptes. Een van die aanvallers is reeds aangekeer.
4)Kandidate vir die pos van Openbare Beskermer sal aan vier hoofvereistes gemeet word wat insluit die vermoë om onafhanklik te werk en uitgebreide regskennis. Die ander belangrike vereistes is ondersoekvaardighede en beroepservaring. Onderhoude met die veertien kandidate op die kortlys vind aanstaande maand plaas.
5)Volgens berigte het die Franse polisie 'n nog man en 'n vrou in hegtenis geneem in verband met die aanval Donderdagaand tydens Bastilledagvierings. Minstens 84 mense is dood toe 'n vragmotor in 'n skare ingeploeg het. 'n Man van Tunisiese afkoms het die vragmotor bestuur. Hy is deur die polisie doodgeskiet. Altesaam sewe mense is reeds in hegtenis geneem.
6)Minstens agt mense is in die noorde van Indië dood nadat hulle 'n tuisgebroude alkoholmengsel gedrink het. Die polisie in Uttar Pradesh sê nog twaalf mense is in 'n kritieke toestand in die hospitaal opgeneem. 'n Smous is in die Etar-distrik in hegtenis geneem en verskeie plaaslike amptenare is geskors weens nalatigheid en pligsversuim.
7)Die president van die Turks-Suid-Afrikaanse Vriendskapsinisiatief, Abubekir Salim, het die mislukte staatsgreep in Turkye veroordeel. Meer as 160 mense is in die staatsgreeppoging dood, insluitend meer as 100 samesweerders. Salim sê hulle sal voortgaan om enige demokratiese metodes te ondersteun om die situasie te stabiliseer. Hy het Turkse burgers by die ambassade in Pretoria toegespreek. Salim het ook gesê hulle sal enige verkose regering in Turkye steun, ongeag van watter kant van die politieke spektrum dit is.
8)Die Amerikaanse minister van buitelandse sake, John Kerry, het gister tydens 'n besoek aan Luxemburg Amerika se steun aan die Turkse regering bevestig. Die VSA het vroeër gesê hy het nog geen versoek van Turkye ontvang om die Moslem-kerkleier, Fethullah Gulen, uit te lewer nie. Die Turkse regering sê volgelinge van Gulen, wat al vir jare in 'n selfopgelegde ballingskap in Amerika woon, is verantwoordelik vir die mislukte staatsgreep. Gulen het intussen ontken dat hy enige rol gespeel het in die opstande, en het dit veroordeel.
9)Die filantroop en stigter van die rekenaarreus, Microsoft , Bill Gates, lewer vandag die 14de jaarlikse Nelson Mandela-gedenklesing in Pretoria. Die lesing sal by die Universiteit van Pretoria se Mamelodi-kampus gehou word. Gates sê die oudstaatsman sal nog vir geslagte lank onthou word vir sy moed, visie en onkeerbare strewe na gelykheid en geregtigheid. Volgens die Nelson Mandela-stigting sal die lesing fokus op kwessies wat Suid-Afrika en die res van die wêreld raak.
10)Die Minister van Minerale Hulpbronne, Mosebenzi Zwane, het pogings deur die polisie verwelkom om die onwettige ontginning van chroom in en om Burgersfort in Limpopo te beëindig. Plaaslike inwoners, ondersteun deur beleggers, het chroom ter waarde van miljoene rand ontgin. Beleggers word daarvan beskuldig dat hulle myntoerusting vir die onwettige operasies verskaf en Zwane sê klagtes sal ingedien word. Inwoners sê hulle aansoeke om chroom te ontgin, is afgekeur. Zwane sê hy sal mense bystaan wat om mynregte wil aansoek doen.
11)Die burgerlike organisasie Sanco het gevra vir 'n hersiening van onregverdige diskriminasie en onregverdige arbeidspraktyke teen minderheidsgroepe. Sanco het gereageer op 'n uitspraak van die Konstitusionele Hof dat 'n besluit van die Departement van Korrektiewe Dienste om nie bruinmense in die Wes-Kaap te bevorder nie, diskriminerend is. 'n Woordvoerder van Sanco, Jabu Mahlangu, sê bruinmense was deel van die histories agtergeblewenes wat bemagtigingsgeleenthede behoort te geniet.
12)Rugby Uitslae van Vrydag en die Naweek: Brumbies 24 Force 10,
Highlanders 25 Chiefs 15, Sharks 40 Sunwolves 29.
Hurricanes 34 Crusaders 10, Rebels 31 Reds 28, Blues 34 Waratahs 28, Stomers 52 Kings 24,
Bulls 43 Cheetas 17, en die Jaguars reken af met die Lions 34 teen 22!
Brumbies v Highlanders, Canberra – 10:00
Hurricanes v Sharks, Wellington – 09:35
Lions v Crusaders, Johannesburg – 16:30
Stormers v Chiefs, Cape Town – 19:00
Warmbad Gedeeltelik Bewolk met ligte reen – met 'n min 26 max van 34
Nelspruit – Mooi weer met 'n min van 4 en 'n max van 23
Pretoria – Mooi weer met 'n min van 7 en max van 20
Johannesburg – Mooi weer met 'n min 4 en max van 18
Vereeniging – Mooi weer met 'n min 4 en max van 20
Bloemfontein – Mooi weer – met min 6 'n max van 19
Durban – Mooi Weer met 'n min van 15 en max van 25
Rustenburg – Mooiweer met 'n min 5 en max van 21
Oos London – Mooi weer met 'n min 16 en max van 29
Kaapstad –Mooi Weer met n min van 12 en max van 19
Upington – Mooi weer met 'n min van 11 en max van 25
Sutherland –Gedeeltelik son tot baie son met Min 3 en max 14
PE- Deeltelik Bewolk met 'n min 14 en max van 23
Indien jy 'n program wil aanbied op SAUK Radio of jou besigheid wil adverteer kontak ons gerus.
ons epos adres nuus@saukradio.com
Jesaja 45:9 – "WEE hom wat met sy Formeerder twis — 'n potskerf by erdepotskerwe! Sal dan die klei sê aan die wat dit vorm: Wat maak jy? Of jou werk sê: Hy het geen hande nie!"
Jesaja 60:21 – "En jou volk sal almal regverdiges wees, vir ewig sal hulle die land besit — as lote deur My geplant, 'n werk van my hande, tot my verheerliking."
Pieter Coffee & Friends se "Like the clay"
3nm weeksdae – Dit wat saak maak met Mariska Delene – binnekort weer terug op die lug
7nm Woensdag aande – Geskiedenis met Gottie Myburh
Kontak ons by nuus @saukradio.com
Dit is nou sommer maklik om ook na SAUK Nuus radio te luister direk vanaf ons Faceboek blad of met Tunein – Tunein werk openige selfoon, tablet, android, rekenaar, skootrekenaar mits jy internet opvangs het enige plek enige tyd wêreldwyd laai die tunein applikasie af op jou selfoon en soek vir SAUK Radio